O tecnecio ye un metal gris archent, que lentament pierde brillo en contacto con l'aire humedo. Baixo condicions oxidants s'obtiene tecnecio (VII) como pertecnectato, TcO4-, estando, igual que o ReO4-, muito menos oxidant que o permanganato, MnO4-. A quimica d'o tecnecio ye parellana a la d'o renio, mientres que a d'istos dos se esferencia prou d'a d'o manganés. O tecnecio se disuelve en augua rechia (mezcla de HNO3 y HCl), acido nitrico (HNO3) y acido sulfurico concentrato (H2SO4), pero no ye soluble en acido clorhidrico (HCl). Iste element inhibe muit bien a corrosión en l'acero, y ye un sobrebuen superconductor a temperaturas por debaixo d'os 11 K.